CELEX: 52016PC0781
Language: fi
Date: 2016-12-07
Title: Ehdotus NEUVOSTON ASETUS eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2017

EUROOPAN KOMISSIO
            Bryssel 7.12.2016
            COM(2016) 781 final
            2016/0386(NLE)
            Ehdotus
            NEUVOSTON ASETUS
            eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2017
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Ehdotuksen perustelut ja tavoitteet
            
            
               Yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta annetun Euroopan parlamentin ja neuvoston asetuksen (EU) N:o 1380/2013 tavoitteena on varmistaa elollisten vesiluonnonvarojen hyödyntäminen talouden, ympäristön ja sosiaalisten tekijöiden kannalta kestävin edellytyksin. Tärkeä väline tämän tavoitteen saavuttamiseksi on kalastusmahdollisuuksien vuosittainen vahvistaminen. 
            
            
               Tämän ehdotuksen tavoitteena on vahvistaa Mustanmeren kaupallisesti tärkeimpien kalakantojen kalastusmahdollisuudet jäsenvaltioille vuodeksi 2017.20
            
            
               Yleinen tausta
            
            
               Bulgarian ja Romanian lisäksi Mustanmeren kalakantoja hyödyntävät myös EU:n ulkopuoliset maat kuten Turkki, Ukraina, Georgia ja Venäjän federaatio. EU:n ja EU:n ulkopuolisten maiden välillä ei ole kuitenkaan alueellisella tasolla tehty suurimpia sallittuja saaliita (TACeja) koskevia päätöksiä. Euroopan unioni on vuodesta 2008 alkaen vahvistanut vuosittain autonomiset kiintiöt piikkikampela- ja kilohailikannoille. Tällä on pyritty varmistamaan yhteisen kalastuspolitiikan (YKP) sääntöjen noudattaminen.
            
            
               Kilohailia hyödyntävällä kalastuksella on tärkeä sosioekonominen merkitys Mustanmeren rantavaltioille. Tieteellis-teknis-taloudellisen kalastuskomitean (STECF) vuosien 2015–2016 Mustanmeren arvioinnin mukaan EU:n jäsenvaltioiden osuus virallisesti ilmoitetusta Mustanmeren kilohailin puretusta saaliista oli 4 prosenttia vuonna 2014, 14 prosenttia vuonna 2013 ja 9 prosenttia vuonna 2012. Välimeren yleisen kalastuskomission (GFCM) vuoden 2016 kokousraportin mukaan Mustanmeren kilohailikannan tilaa hyödynnetään kestävällä tavalla.
            
            
               Piikkikampelaa hyödyntävällä kalastuksella on tärkeä sosioekonominen merkitys Mustanmeren rantavaltioille. STECF:n vuosien 2015–2016 Mustanmeren arvioinnin mukaan piikkikampelakanta on vakavasti ehtynyt. GFCM:n vuoden 2016 kokousraportin mukaan Mustanmeren piikkikampelakannan tila on ylikalastettu ja ylikalastuksessa. EU:n jäsenvaltioiden osuus virallisesti ilmoitetusta Mustanmeren piikkikampelan puretusta saaliista sekä LIS-kalastusarvioista oli 7 prosenttia vuonna 2014, 5,5 prosenttia vuonna 2013 ja 4,6 prosenttia vuonna 2012. Näin ollen kansainvälisellä tasolla tarvitaan koko Mustanmeren kattava piikkikampelan elvyttämissuunnitelma, ja tämä tavoite on ollut yksi komission viime vuosien painopisteistä. Edistystä saavutettiinkin GFCM:n vuoden 2015 vuosi-istunnossa, jossa hyväksyttiin EU:n esitys toimenpiteistä LIS-kalastuksen ehkäisemiseksi, estämiseksi ja poistamiseksi piikkikampelan kalastuksessa Mustallamerellä
                  1
               , sekä GFCM:n vuoden 2016 vuosi-istunnossa, jossa hyväksyttiin EU:n esitys piikkikampelan kalastuksen tieteellisestä seurannasta, hoidosta ja valvonnasta Mustallamerellä
                  2
               . 
            
            
               Rantavaltioiden välisiä osuuksia saaliista on muutettu radikaalisti johtuen Krimin viimeaikaisesta liittämisestä Venäjän federaatioon, mikä on muokannut uudelleen Mustanmeren talousvyöhykkeitä.
            
            
               Komission tiedonannossa vuoden 2016 kalastusmahdollisuuksia koskevasta kuulemisesta (COM(2015) 239 final) esitetään ehdotuksen taustat. 
            
            
               Tänä vuonna tiedonkeruu ei ole mahdollista, koska tietojen saatavuuteen EU:n ulkopuolisilta mailta on liittynyt ongelmia. Näin ollen STECF ei anna Mustanmeren vuoden 2017 kalastusmahdollisuuksia koskevaa tieteellistä lausuntoaan syyskuulle 2016 suunnitellun istunnon yhteydessä, koska edellä mainittuun syyhyn vedoten istunto on siirretty epämääräiseen tulevaisuuteen.  Tällä hetkellä saatavilla oleva tieteellinen lausunto vastaa asianomaisen kannan kehityksestä STECF:n viime vuonna ja kalakantojen arvioimiseksi nimetyn GFCM:n työryhmän maaliskuussa 2016 antamaa arviota. Ottaen huomioon GFCM:n vuonna 2016 vahvistaman piikkikampelan huolestuttavan tilan, tämän kannan tilan diagnoosi pysyy samana: ylikalastettu.
            
            
               Ehdotus on saatettava ajan tasalle, kun joko STECF:n tai kalakantojen arvioimiseksi nimetyn GFCM:n työryhmän antamat uudet lausunnot tai tarvittavat tiedot ovat lopulta saatavilla. GFCM ei vahvista kyseisen työryhmän arviointia ennen vuoden 2017 toista vuosineljännestä. Sen vuoksi tämän ryhmän tulokset voivat olla suuntaa antavia mutta niitä ei voi pitää virallisena yhdistettynä tieteellisenä lausuntona.
            
            
               Voimassa olevat aiemmat säännökset
            
            
               Kalastusmahdollisuuksista ja niiden jakamisesta jäsenvaltioille annetaan vuosittain asetus. Viimeisin tällainen säädös on eräiden kalakantojen Mustallamerellä sovellettavien kalastusmahdollisuuksien vahvistamisesta vuodeksi 2016 18 päivänä tammikuuta 2016 annettu neuvoston asetus (EU) 2016/73
                  3
               .
            
            
               Vuosittaisten kalastusmahdollisuuksien lisäksi on aiheellista mainita seuraavat tämän ehdotuksen piiriin kuuluvat Mustanmeren kalastusta koskevat toimenpiteet: 
            
            
               –Mustanmeren piikkikampelan kalastuksessa noudettavat säilyttämisen vähimmäiskoot ja verkkojen vähimmäissilmäkoot vahvistetaan kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla annetun neuvoston asetuksen (EY) N:o 850/98 muuttamisesta sekä erityisedellytyksistä, joilla silliä ja silakkaa voidaan purkaa aluksesta muihin teollisiin tarkoituksiin kuin suoraan ihmisravinnoksi, annetun asetuksen (EY) N:o 1434/98 muuttamisesta 13 päivänä maaliskuuta 2013 annetussa Euroopan parlamentin ja neuvoston asetuksessa (EU) N:o 227/2013
                  4
               .
            
            
               –GFCM:n 37. istunnossaan (Split, toukokuu 2013) hyväksymä suositus GFCM/37/2013/2 piikkikampelan pohjaverkkokalastusta koskevista vähimmäisvaatimuksista ja valaiden suojelusta Mustallamerellä.
            
            
               –Välimeren yleisen kalastuskomission (GFCM) 39. istunnossaan (Milano, toukokuu 2015) antama suositus GFCM/39/2015/3 toimenpiteistä Mustanmeren piikkikampelan laittoman, ilmoittamattoman ja sääntelemättömän kalastuksen ehkäisemiseksi, estämiseksi ja poistamiseksi.
            
         
         
            
               –Välimeren yleisen kalastuskomission (GFCM) 39. istunnossaan (Milano, toukokuu 2015) antama suositus GFCM/39/2015/4 piikkihain hoitotoimenpiteistä Mustallamerellä.
            
            
               –Välimeren yleisen kalastuskomission (GFCM) 40. istunnossaan (St Julian, touko-kesäkuu 2016) hyväksymä suositus GFCM/40/2016/6 piikkikampelan kalastuksen tieteellisestä seurannasta, hoidosta ja valvonnasta Mustallamerellä.
            
            
               Johdonmukaisuus suhteessa EU:n muuhun politiikkaan ja muihin tavoitteisiin
            
            
               Ehdotetut toimenpiteet ovat yhteisen kalastuspolitiikan tavoitteiden ja sääntöjen mukaisia ja yhdenmukaisia kestävää kehitystä koskevan unionin politiikan kanssa.
            
            
               2.INTRESSITAHOJEN KUULEMINEN JA VAIKUTUSTEN ARVIOINTI
            
            
               Asiantuntijatiedon keruu ja käyttö
            
            
               Tärkeimmät organisaatiot ja asiantuntijat, joita on kuultu
            
            
               Tieteellisistä järjestöistä on kuultu tieteellis-teknis-taloudellista kalastuskomiteaa (STECF).
            
            
               Unioni pyytää vuosittain STECF:ltä tieteelliset lausunnot tärkeiden kalakantojen tilasta. STECF antaa lausuntonsa komissiolta saamansa toimeksiannon perusteella. Tämän ehdotuksen neuvostossa käsittelyn aikaan ajankohtaisin ja täsmällisin lausunto kattaa kaikki Mustanmeren kalakannat, joihin kiintiöt perustuvat.
            
            
               Perimmäisenä tavoitteena on saattaa kalakannat tasoille, joilla niitä on mahdollista hyödyntää kestävän enimmäistuoton (MSY) mukaisesti, ja säilyttää ne tällaisilla tasoilla. Tämä tavoite on sisällytetty uuteen YKP-perusasetukseen, jonka 2 artiklan 2 kohdassa todetaan, että tavoite ”on saavutettava mahdollisuuksien mukaan vuoteen 2015 mennessä ja [...] viimeistään vuoteen 2020 mennessä kaikkien kantojen osalta”. Unioni sitoutui tähän tavoitteeseen hyväksyessään Johannesburgissa vuonna 2002 pidetyn kestävän kehityksen huippukokouksen päätelmät ja kyseisen huippukokouksen toimeenpanosuunnitelman. 
            
            
               Intressitahojen kuuleminen
            
            
               Sidosryhmiä kuultiin vuoden 2017 kalastusmahdollisuuksia koskevasta kuulemisesta annetun komission tiedonannon välityksellä. STECF esittelee ehdotuksen tieteellisen perustan. Kaikki STECF:n raportit ovat saatavilla MARE-pääosaston verkkosivuilla.
            
            
               Vaikutusten arviointi
            
            
               Tieteellisen lausunnon perusteella ehdotetuilla toimenpiteillä säilytetään unionin alusten nykyiset kalastusmahdollisuudet Mustallamerellä saalismäärien osalta. Kannan elpymiseen kohdistuvaa negatiivista riskiä lieventävät Romanian ja Bulgarian käyttöönottamat ja täytäntöönpanemat ylimääräiset valvontatoimenpiteet. Kyseisten valvontatoimenpiteiden avulla asianomaiset jäsenvaltiot panevat täytäntöön sitoumukset, jotka ne antoivat, kun hyväksyttiin asetus eräiden kalakantojen Mustallamerellä sovellettavien kalastusmahdollisuuksien vahvistamisesta vuodeksi 2016.
            
            
               Ehdotus ei perustu ainoastaan lyhyen aikavälin tavoitteisiin vaan on myös osa pidemmän aikavälin lähestymistapaa, jonka avulla kalastus saadaan asteittain mukautettua pitkällä aikavälillä kestävälle tasolle.
            
            
               Ehdotuksessa omaksuttu lähestymistapa saattaa sen vuoksi johtaa keskipitkällä ja pitkällä aikavälillä pyyntiponnistuksen vähenemiseen mutta pitkällä aikavälillä vakaisiin tai suurempiin kiintiöihin. Lähestymistavan pitkän aikavälin seurauksina arvellaan olevan ympäristövaikutusten väheneminen pyyntiponnistuksen mukauttamisen myötä ja purettujen saaliiden pysyminen ennallaan tai kasvaminen. Kalastustoiminnan kestävyys parantunee pitkällä aikavälillä.
            
            
               3.EHDOTUKSEEN LIITTYVÄT OIKEUDELLISET NÄKÖKOHDAT
            
            
               Ehdotetun toimen lyhyt kuvaus
            
            
               Ehdotuksessa vahvistetaan saalisrajoitukset, joita sovelletaan unionin kalastuksiin Mustallamerellä. Rajoitusten avulla pyritään saavuttamaan yhteisen kalastuspolitiikan tavoite varmistaa, että kalastus on biologisesti, taloudellisesti ja sosiaalisesti kestävällä pohjalla.
            
            
               Oikeusperusta
            
         
         
            
               Ehdotuksen oikeusperusta on Euroopan unionin toiminnasta tehdyn sopimuksen 43 artiklan 3 kohta.
            
            
               Elollisten vesiluonnonvarojen kestävää hyödyntämistä koskevat unionin velvollisuudet perustuvat YKP-perusasetuksen 2 artiklassa asetettuihin velvollisuuksiin.
            
            
               Toissijaisuusperiaate
            
            
               Ehdotus kuuluu Euroopan unionin toiminnasta tehdyn sopimuksen 3 artiklan 1 kohdan d alakohdassa tarkoitettuun unionin yksinomaiseen toimivaltaan. Sen vuoksi siihen ei sovelleta toissijaisuusperiaatetta.
            
            
               Suhteellisuusperiaate
            
            
               Ehdotus on suhteellisuusperiaatteen mukainen seuraavista syistä:
            
            
               Yhteinen kalastuspolitiikka on yhteinen koko unionille. SEUT-sopimuksen 43 artiklan 3 kohdan mukaan neuvoston tehtävänä on hyväksyä kalastusmahdollisuuksien vahvistamista ja jakamista koskevat toimenpiteet.
            
            
               Ehdotetussa neuvoston asetuksessa jaetaan kalastusmahdollisuudet jäsenvaltioille. Asetuksen (EU) N:o 1380/2013 16 artiklan 6 ja 7 kohdan ja 17 artiklan nojalla jäsenvaltiot voivat jakaa mainitut mahdollisuudet parhaaksi katsomallaan tavalla lippunsa alla purjehtiville aluksille. Jäsenvaltioilla on täten laaja liikkumavara päättää, millaisia sosiaalisia ja taloudellisia malleja ne valitsevat niille myönnettyjen kalastusmahdollisuuksien hyödyntämiseksi.
            
            
               Ehdotuksella ei ole uusia rahoitusvaikutuksia jäsenvaltioille. Neuvosto antaa tämän asetuksen vuosittain, ja sen täytäntöönpanemiseksi tarvittavat julkiset ja yksityiset resurssit ovat jo olemassa.
            
            
               Sääntelytavan valinta
            
            
               Ehdotettu sääntelytapa: asetus.
            
            
               Kyseessä on SEUT-sopimuksen 43 artiklan 3 kohtaan perustuva ja asetuksen (EU) N:o 1380/2013 16 artiklan mukainen kalastuksenhoitoa koskeva ehdotus.
            
            
               4.TALOUSARVIOVAIKUTUKSET
            
            
               Ehdotuksella ei ole vaikutuksia unionin talousarvioon.
            
            
               5.LISÄTIEDOT
            
            
               Yksinkertaistaminen
            
            
               Ehdotuksella jatketaan viranomaisten (EU:n tai kansallisten) hallinnollisten menettelyiden yksinkertaistamista, koska siihen sisältyy vastaavanlaisia säännöksiä kuin Mustanmeren kalastusmahdollisuuksista vuonna 2016 annettuun asetukseen. 
            
            
               Uudelleentarkastelu-, tarkistus- tai raukeamislauseke
            
            
               Ehdotus koskee vuodeksi 2017 annettavaa vuotuista asetusta eikä sen vuoksi sisällä tarkistuslauseketta.
            
            
               Yksityiskohtainen selvitys
            
         
         
            
               Ehdotuksessa vahvistetaan eräiden kalakantojen tai kalakantaryhmien kalastusmahdollisuudet Mustallamerellä kalastaville jäsenvaltioille vuodeksi 2017. 
            
            
               Tietyissä kalastuksissa pyydettyjä kantoja koskevaa purkamisvelvoitetta sovelletaan 1. tammikuuta 2015 alkaen. Mustallamerellä tällaisiin kalastuksiin kuuluu pienten pelagisten lajien, nimittäin kilohailin kalastus. Kilohaili on yksi kannoista, joiden kiintiöt vahvistetaan tässä asetuksessa. Tammikuun 1. päivästä 2017 alkaen purkamisvelvoitetta sovelletaan kaikkiin Mustanmeren kalastusta määrittävien lajien saaliisiin.
            
            
               Kun purkamisvelvoite otetaan käyttöön, ehdotettujen kalastusmahdollisuuksien on asetuksen (EU) N:o 1380/2013 16 artiklan 2 kohdan mukaisesti edustettava siirtymistä purkamisperusteisesta määrittelystä saalisperusteiseen määrittelyyn. Tässä käytetään perusteena saatuja tieteellisiä lausuntoja, jotka koskevat kalakantoja asetuksen (EU) N:o 1380/2013 15 artiklan 1 kohdassa tarkoitetuissa kalastuksissa. Kalastusmahdollisuudet olisi lisäksi vahvistettava 16 artiklan 1 kohdan (suhteellisen vakauden periaate) ja 16 artiklan 4 kohdan (yhteisen kalastuspolitiikan tavoitteet ja monivuotisissa suunnitelmissa vahvistetut säännöt) mukaisesti. Ehdotetut numerotiedot kuvastavat tieteellisiä lausuntoja sekä kiintiöiden vahvistamista koskevaa kehystä, joka esitetään vuoden 2016 kalastusmahdollisuuksia koskevasta kuulemisesta annetussa komission tiedonannossa. 
            
            
               Koska komissio aikoo varmistaa kalavarojen kestävän käytön unionin politiikan ja kansainvälisten sitoumusten mukaisesti ja säilyttää samalla kalastusmahdollisuudet vakaina, kalastusmahdollisuuksien vuotuisia vaihteluita rajoitetaan siinä määrin kuin se on käytännöllistä, kun otetaan huomioon jonkin tietyn kannan tila.
            
            
               Mustanmeren rantavaltioiden sopiman TACin puuttuessa jäsenvaltioille myönnetyt EU:n autonomiset kiintiöt esitetään asetusehdotuksen liitteessä.
            
            
               Neuvoston asetuksen (EY) N:o 847/96
                  5
                2 artiklan mukaisesti ehdotetaan, ettei mainitun asetuksen 3 ja 4 artiklaa sovelleta tämän asetuksen soveltamisalaan kuuluviin kantoihin. Asetuksen (EU) N:o 1380/2013 15 artiklan 9 kohdan mukaisesti purkamisvelvoitteen alaisiin kantoihin sovelletaan kuitenkin mainitussa kohdassa säädettyä vuosittaista joustomahdollisuutta.
            
            
               2016/0386 (NLE)
            
            
               Ehdotus
            
            
               NEUVOSTON ASETUS
            
            
               eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2017
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Perussopimuksen 43 artiklan 3 kohdassa määrätään, että neuvosto hyväksyy komission ehdotuksesta kalastusmahdollisuuksien vahvistamiseen ja jakamiseen liittyvät toimenpiteet.
            
            
               (2)Euroopan parlamentin ja neuvoston asetuksessa (EU) N:o 1380/2013
                  6
                edellytetään, että säilyttämistoimenpiteet vahvistetaan ottaen huomioon käytettävissä olevat tieteelliset, tekniset ja taloudelliset lausunnot, mukaan lukien tarvittaessa tieteellis-teknis-taloudellisen kalastuskomitean (STECF) laatimat kertomukset.
            
            
               (3)Neuvoston tehtävänä on hyväksyä Mustallamerellä sovellettavat kalastus- tai kalastusryhmäkohtaisten kalastusmahdollisuuksien vahvistamista ja jakamista koskevat toimenpiteet sekä tarvittaessa tietyt niihin toiminnallisesti liittyvät edellytykset. Asetuksen (EU) N:o 1380/2013 16 artiklan 1 ja 4 kohdan mukaisesti kalastusmahdollisuudet olisi jaettava jäsenvaltioille niin, että taataan kunkin jäsenvaltion kalastustoiminnan suhteellinen vakaus kunkin kalakannan tai kalastuksen osalta, ja mainitun asetuksen 2 artiklan 2 kohdassa esitettyjen yhteisen kalastuspolitiikan tavoitteiden mukaisesti.
            
            
               (4)Kalastusmahdollisuudet olisi vahvistettava saatavilla olevien tieteellisten lausuntojen perusteella sekä ottaen huomioon biologiset ja sosioekonomiset näkökohdat varmistaen samalla eri kalastussektorien välisen oikeudenmukaisen kohtelun ja ottaen huomioon myös ne kannanotot, jotka on tuotu esiin kuultaessa sidosryhmiä.
            
            
               (5)Kilohailin kalastukseen sovelletaan asetuksen (EU) N:o 1380/2013 15 artiklan 1 kohdassa tarkoitettua purkamisvelvoitetta 1 päivästä tammikuuta 2015. Kyseisen asetuksen 16 artiklan 2 kohdassa säädetään, että kun tiettyä kalakantaa koskeva purkamisvelvoite otetaan käyttöön, kalastusmahdollisuudet määritellään ottaen huomioon muutos, jonka myötä siirrytään kalastusmahdollisuuksien määrittelystä saaliin purkamisen perusteella kalastusmahdollisuuksien määrittelyyn saaliiden perusteella.
            
            
               (6)Tässä asetuksessa vahvistettujen kalastusmahdollisuuksien käyttöön sovelletaan neuvoston asetusta (EY) N:o 1224/2009
                  7
                ja erityisesti sen 33 artiklaa, joka koskee saaliiden kirjaamista, ja 34 artiklaa, joka koskee kalastusmahdollisuuksien loppuun käyttämistä koskevien tietojen ilmoittamista. Sen vuoksi on tarpeen täsmentää koodit, joita jäsenvaltioiden on käytettävä, kun ne lähettävät komissiolle tämän asetuksen soveltamisalaan kuuluvien kantojen purettujen saaliiden määriin liittyviä tietoja.
            
         
         
            
               (7)Neuvoston asetuksen (EY) N:o 847/96
                  8
                2 artiklan mukaisesti olisi määriteltävä kannat, joihin sovelletaan siinä tarkoitettuja eri toimenpiteitä.
            
            
               (8)Jotta kalastustoiminta ei keskeytyisi ja turvattaisiin unionin kalastajien toimeentulo, on tarpeen säätää, että kyseiset kalastukset voidaan aloittaa Mustallamerellä 1 päivästä tammikuuta 2017 alkaen. Asian kiireellisyyden vuoksi tämän asetuksen olisi tultava voimaan välittömästi sen jälkeen, kun se on julkaistu.
            
            
               (9)Kalastusmahdollisuuksia käytettäessä olisi kaikilta osin noudatettava sovellettavaa unionin lainsäädäntöä,
            
            
               ON HYVÄKSYNYT TÄMÄN ASETUKSEN:
            
            
               I LUKU
                  Kohde, soveltamisala ja määritelmät
            
            
               1 artikla
               Kohde
            
            
               Tässä asetuksessa vahvistetaan Bulgarian ja Romanian lippujen alla purjehtivien unionin kalastusalusten eräiden kalakantojen ja kalakantaryhmien Mustallamerellä sovellettavat kalastusmahdollisuudet vuodeksi 2017.
            
            
               a) Piikkikampela (Psetta maxima)
            
            
               b) Kilohaili (Sprattus sprattus)
            
            
               2 artikla
               Soveltamisala
            
            
               Tätä asetusta sovelletaan Mustallamerellä toimiviin unionin kalastusaluksiin.
            
            
               3 artikla
               Määritelmät
            
            
               Tässä asetuksessa sovelletaan seuraavia määritelmiä:
            
            
               a)’GFCM:llä’ tarkoitetaan Välimeren yleistä kalastusneuvostoa;
            
            
               b)’Mustallamerellä’ tarkoitetaan Euroopan parlamentin ja neuvoston asetuksen (EU) N:o 1343/2011
                  9
                liitteessä I määriteltyä maantieteellistä osa-aluetta 29;
            
            
               c)’kalastusaluksella’ tarkoitetaan aluksia, jotka on varustettu meren elollisten luonnonvarojen kaupallista hyödyntämistä varten;
            
            
               d)’unionin kalastusaluksella’ tarkoitetaan jonkin jäsenvaltion lipun alla purjehtivaa ja unionissa rekisteröityä kalastusalusta; 
            
            
               e)’kannalla’ tarkoitetaan tietyllä kalastuksenhoitoalueella esiintyvää meren elollista luonnonvaraa;
            
            
               f)’unionin autonomisella kiintiöllä’ tarkoitetaan saalisrajaa, joka myönnetään unionin kalastusaluksille sovitun TACin puuttuessa; 
            
            
               g)’analyyttisillä arvioinneilla’ tarkoitetaan kalakannan kehityssuunnan määrällistä arviointia kalakannan biologista tilannetta ja hyödyntämistä koskevien sellaisten tietojen perusteella, jotka tieteellinen tarkastelu on osoittanut riittävän laadukkaiksi, jotta tulevaisuuden saalismäärävaihtoehdoista voidaan antaa tieteellinen lausunto.
            
         
         
            
            
               II LUKU
                  Kalastusmahdollisuudet 
            
            
               4 artikla
               Kalastusmahdollisuuksien jakaminen
            
            
               Unionin kalastusalusten autonomiset kiintiöt, näiden kiintiöiden jakaminen jäsenvaltioiden kesken ja tarvittaessa tähän toiminnallisesti liittyvät edellytykset vahvistetaan liitteessä. 
            
            
               5 artikla
               Jakamista koskevat erityissäännökset
            
            
               Tässä asetuksessa vahvistettu kalastusmahdollisuuksien jakaminen jäsenvaltioiden kesken ei rajoita seuraavien soveltamista:
            
            
               a)asetuksen (EU) N:o 1380/2013 16 artiklan 8 kohdan mukaisesti tehtävät vaihdot;
            
            
               b)asetuksen (EY) N:o 1224/2009 37 artiklan mukaisesti tehtävät vähennykset ja uudelleen jakamiset;
            
            
               c)asetuksen (EY) N:o 1224/2009 105 ja 107 artiklan mukaisesti tehtävät vähennykset.
            
            
               6 artikla
               Purkamisedellytyksen piiriin kuulumattomien saaliiden ja sivusaaliiden purkamisedellytykset
            
            
               Piikkikampelan kalastuksessa saatuja saaliita ja sivusaaliita voidaan pitää aluksella tai purkaa aluksesta ainoastaan, jos ne on pyydetty sellaisen jäsenvaltion lipun alla purjehtivilla unionin kalastusaluksilla, jolle on myönnetty kiintiö, jota ei ole käytetty loppuun.
            
            
               III LUKU
                  Loppusäännökset
            
            
               7 artikla
               Tietojen toimittaminen
            
            
               Kun jäsenvaltiot lähettävät komissiolle pyydettyjen kantojen purettujen saaliiden määriin liittyviä tietoja asetuksen (EY) N:o 1224/2009 33 ja 34 artiklan mukaisesti, niiden on käytettävä tämän asetuksen liitteessä esitettyjä kantojen koodeja.
            
            
               8 artikla
               Voimaantulo
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2017.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
            
         
         
            
               
                     Puheenjohtaja
               
            
         
         
            
                  
                     (1)
                  Välimeren yleisen kalastuskomission (GFCM) 39. istunnossaan (Milano, toukokuu 2015) antama suositus GFCM/39/2015/3 toimenpiteistä Mustanmeren piikkikampelan laittoman, ilmoittamattoman ja sääntelemättömän kalastuksen ehkäisemiseksi, estämiseksi ja poistamiseksi.
               
               
                  
                     (2)
                  Välimeren yleisen kalastuskomission (GFCM) 40. istunnossaan (St Julian, touko-kesäkuu 2016) hyväksymä suositus GFCM/40/2016/6 piikkikampelan kalastuksen tieteellisestä seurannasta, hoidosta ja valvonnasta Mustallamerellä (GSA29).
               
               
                  
                     (3)
                  EUVL L 19, 19.1.2015, s. 1.
               
               
                  
                     (4)
                  EUVL L 78, 20.3.2013, s. 1.
               
               
                  
                     (5)
                  Neuvoston asetus (EY) N:o 847/96, annettu 6 päivänä toukokuuta 1996, TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta (EYVL L 115, 9.5.1996, s. 3).
               
               
                  
                     (6)
                  Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).
               
               
                  
                     (7)
                  Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).
               
               
                  
                     (8)
                  Neuvoston asetus (EY) N:o 847/96, annettu 6 päivänä toukokuuta 1996, TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta (EYVL L 115, 9.5.1996, s. 3).
               
               
                  
                     (9)
                  Euroopan parlamentin ja neuvoston asetus (EU) N:o 1343/2011, annettu 13 päivänä joulukuuta 2011, eräistä kalastusta koskevista säännöksistä GFCM:n (Välimeren yleisen kalastuskomission) sopimusalueella ja kalavarojen kestävää hyödyntämistä koskevista hoitotoimenpiteistä Välimerellä annetun neuvoston asetuksen (EY) N:o 1967/2006 muuttamisesta (EUVL L 347, 30.12.2011, s. 44).
               
            
      
    ---documentbreak--- 
      
         
               EUROOPAN KOMISSIO
            Bryssel 7.12.2016
            COM(2016) 781 final
            LIITE
            asiakirjaan
            Ehdotus NEUVOSTON ASETUKSEKSI
            eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2017
            
               
         
         
            
               LIITE
            
            
               asiakirjaan
            
            
               Ehdotus NEUVOSTON ASETUKSEKSI
            
            
               eräiden kalakantojen ja kalakantaryhmien Mustallamerellä sovellettavien kalastusmahdollisuuksien vahvistamisesta vuodeksi 2017
            
            
               UNIONIN KALASTUSALUKSIIN SOVELLETTAVAT KALASTUSMAHDOLLISUUDET Seuraavissa taulukoissa vahvistetaan kiintiöt (tonneina elopainoa) kalakannoittain ja tarvittaessa niiden käyttöön toiminnallisesti liittyvät edellytykset. 
            
            
               Kalakannat mainitaan lajin latinankielisen nimen mukaisessa aakkosjärjestyksessä. Seuraavassa esitetään tämän asetuksen soveltamiseksi latinankielisten nimien ja yleisnimien vastaavuustaulukko:
            
            
                     
                        Tieteellinen nimi 
                     
                  
                  
                     
                        Kolmikirjaiminen koodi
                     
                  
                  
                     
                        Yleisnimi 
                     
                  
               
                     
                        Psetta maxima
                     
                  
                  
                     
                        TUR
                     
                  
                  
                     
                        Piikkikampela
                     
                  
               
                     
                        Sprattus sprattus
                     
                  
                  
                     
                        SPR
                     
                  
                  
                     
                        Kilohaili
                     
                  
               
                     
                        Laji:
                     
                  
                  
                     
                        Piikkikampela
                     
                  
                  
                     
                        Alue:
                     
                  
                  
                     
                        Unionin vedet Mustallamerellä
                     
                  
               
                     
                  
                  
                     
                        Psetta maxima
                     
                  
                  
                     
                  
                  
                     
                        (TUR/F3742C)
                     
                  
                  
                     
                  
                  
                     
                  
                  
                     
                  
               
                     
                        Bulgaria
                     
                  
                  
                     
                        43,2
                     
                  
                  
                     
                  
                  
                     
                        Analyyttinen kantoja koskeva lausunto
                     
                     
                        Asetuksen (EY) N:o 847/96 3 artiklaa ei sovelleta
                     
                     
                        Asetuksen (EY) N:o 847/96 4 artiklaa ei sovelleta
                     
                     
                  
               
                     
                        Romania
                     
                  
                  
                     
                        43,2 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unioni
                     
                  
                  
                     
                        86,4 
                     
                  
                  
                     
                        (1)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Ei sovelleta/Ei sovittu
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (1)
                              Kalastus, mukaan lukien jälleenlaivaaminen, alukselle ottaminen, purkaminen ja ensimyynti, on kielletty 15.4.–15.6.2017.
                     
                  
               
                     
                        Laji:
                     
                  
                  
                     
                        Kilohaili
                     
                  
                  
                     
                  
                  
                     
                        Alue:
                     
                  
                  
                     
                        Unionin vedet Mustallamerellä
                     
                  
                  
                     
                  
               
                     
                  
                  
                     
                        Sprattus sprattus
                     
                  
                  
                     
                  
                  
                     
                        (SPR/F3742C)
                     
                  
               
                     
                        Bulgaria
                     
                  
                  
                     
                  
                  
                     
                        8 032,5
                     
                  
                  
                     
                        Analyyttinen kantoja koskeva lausunto
                     
                     
                        Asetuksen (EY) N:o 847/96 3 artiklaa ei sovelleta
                     
                     
                        Asetuksen (EY) N:o 847/96 4 artiklaa ei sovelleta
                     
                     
                  
               
                     
                        Romania
                     
                  
                  
                     
                  
                  
                     
                        3 442,5
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unioni
                     
                  
                  
                     
                  
                  
                     
                        11 475
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Ei sovelleta/Ei sovittu